Tallinna Merekool

Tallinna Merekool tegutses aastail 1919–1991 Tallinnas. 
pisi|Tuukri tänava ja Uus-Sadama tänav 14 hoone Tallinnas
pisi|Estonia puiestee 10 hoone Tallinnas

 Ajalugu 
Kool loodi seltsi "Laevandus" eestvõttel, kooli esialgne asukoht oli Meremeeste Kodu hoones Uus-Sadama tänav 14. Aastatel 1919–1932 oli Tallinna Merekooli juhataja Wolfgang Russow ja seejärel kuni 1940. aasta 1. augustini Mihkel Nõmmik ja 1. augustist 1940–1941 August Gustavson.Ametissemääramisi ja ümberpaigutusi, Postimees (1886-1944), nr. 192, 19 juuli 1940

1944. aastast tegutses kool endise Tallinna Linna Tütarlaste Kommertsgümnaasiumi hoones Estonia puiestee 10. See oli poolsõjaväelise korraga NSV Liidu Merelaevanduse Ministeeriumi keskeriõppeasutus - Tallinna MerekoolNSVL KALAMAJANDUSE MINISTEERIUMI TALLINNA MEREKOOL, Rahva Hääl (1940-1995), nr. 128, 5 juuni 1985  (vene k. Таллинское мореходное училище МРХ СССР), kus koolitati välja kaubalaevastiku meremehi: laevajuhte, mehaanikuid ja radiste, hiljem ka laevaelektrikuid. Merekooli esimene sõjajärgne õppelaev oli Vega.

Nõukogude aja alguses oli Eestis kolm merekooli: nr. 1 Tallinnas Mere puiesteel, nr. 2 Pärnus ja nr. 3 Tallinnas Pronksi tänavalNõukogude Eesti laevandus, Eesti Teataja, 27. mai 1950. Hiljem asus Tallinnas Kalatööstuslik Merekool („kilukool“) Luise tänav 1/3 ja Tallinna Kutsekeskkool nr 1, nn Karu kool, Karu tänav 16.

Keskkooli ja 8-kl. kooli baasil toimus väljaõpe järgmistel erialadel: 
 kalatoodete tehnoloogia – tehnik-tehnoloog. Õppeaeg keskkooli baasil 2 aastat 6 kuud, 8-kl. kooli baasil 4 aastat. 
 laevajuhtimine – tehnik-laevajuht. õppeaeg keskkooli baasil 3 aastat, 8-kl. kooli baasil 4 aastat. 
 laeva jõuseadmete ekspluatatsioon – tehnik-mehaanik. õppeaeg keskkooli baasil 3 aastat, 8-kl. kooli baasil 4 aastat. 
 laeva raadioside ja elektronavigatsioon – raadiotehnik. õppeaeg keskkooli baasil 3 aastat, 8-kl. kooli baasil 4 aastat. 

Merekool oli keskeriõppeasutus ja valmistas ette spetsialiste tööks välissõidu kalalaevadel. Kooli kursandid olid täielikul riiklikul ülalpidamisel, said stipendiumi ja tasuta vormiriietuse, toidu ning ühiselamu. Merekooli võeti vastu meessoost Nõukogude Liidu kodanikke vanuses kuni 30 aastat, kes tervisliku seisundi tõttu on kõlblikud tööks merelaevanduses ning olid edukalt sooritanud sisseastumiseksamid. Kalatoodete tehnoloogia ja laeva raadioside ning elektroraadionavigatsioonl erialale võeti vastu ka keskharidusega tütarlapsi.

Tallinna Merekooli ülemana töötasid pikka aega Aleksandr Anossov, kellest sai hiljem Eesti Merelaevanduse ülem, ja Helmut Kanter.

1992. aastal koondati Tallinna Merekooli ümber teised Tallinna merekoolid ning moodustati neist praeguse Eesti Mereakadeemia eelkäija Eesti Merehariduskeskus. Aastail 1990–1993 oli Tallinna Merekooli ülem ja Eesti Merehariduskeskuse direktor Tarmo Kõuts. 1994. aastal kolis merehariduskeskus Estonia puiesteelt Lasnamäele kooli jaoks ehitatud ühiselamuhoonesse Mustakivi tee 25.

Vaata ka
 Eesti Merekool

Viited

Välislingid

Kategooria:Tallinna koolid
Kategooria:Eesti merendus
Kategooria:Eesti merekoolid
Kategooria:Kesklinna linnaosa